PRINC จับมือพันธมิตรระดมช่วยเหลือผ่านโครงการ “อาสาช่วยน้ำท่วม”
PRINC และ SET Social Impact Platform พร้อม LEO, MTL ระดมความช่วยเหลือส่งต่อผ่านโครงการ “อาสาช่วยน้ำท่วม” ช่วยผู้ประสบอุทกภัยที่อุบลราชธานี
PRINC และ SET Social Impact Platform พร้อม LEO, MTL ระดมความช่วยเหลือส่งต่อผ่านโครงการ “อาสาช่วยน้ำท่วม” ช่วยผู้ประสบอุทกภัยที่อุบลราชธานี
12 ต.ค. 2565

บริษัท พริ้นซิเพิล แคปิตอล จำกัด (มหาชน) หรือ PRINC ร่วมกับ SET Social Impact Platform ตลาดหลักทรัพย์ฯ, บริษัท ลีโอ โกลบอล โลจิสติกส์ จำกัด (มหาชน) หรือ LEO, บริษัท เมืองไทยประกันชีวิต จำกัด (มหาชน) หรือ MTL พร้อมด้วยมณฑลทหารบกที่ 22 สโมสรโรตารีอุบลราชธานี และภาคเอกชนร่วมระดมรับสิ่งของบริจาค ได้แก่ ข้าวสาร อาหารแห้ง ยาและเวชภัณฑ์ อุปกรณ์ทำความสะอาด นมสำหรับเด็ก สิ่งของจำเป็นในชีวิตประจำวัน ฯลฯ ตั้งแต่วันจันทร์ที่ 3 ต.ค. 65 ที่ผ่านมา รวมมูลค่า 350,000 บาท เพื่อช่วยเหลือผู้ประสบภัยน้ำท่วม ในพื้นที่จังหวัดอุบลราชธานี ผ่านโครงการ “อาสาช่วยน้ำท่วม”
โดยมี คุณธานี มณีนุตร์ ประธานเจ้าหน้าที่บริหารและประธานเจ้าหน้าที่ฝ่ายปฏิบัติการ PRINC, คุณสุรสิทธิ์ อัศวศักดิ์เสรี ประธานเจ้าหน้าที่ฝ่ายปฏิบัติการ LEO และ คุณสุภาวัลย์ กรีบงการ ผู้ช่วยกรรมการผู้จัดการ บริษัท เมืองไทยประกันชีวิต จำกัด (มหาชน) หรือ MTL พร้อมพนักงานเครือพริ้นซิเพิล เฮลท์แคร์ ร่วมปล่อยคาราวานสิ่งของเพื่อจัดส่งไปยังโรงพยาบาลพริ้นซ์ อุบลราชธานี จ.อุบลราชธานี ในเครือพริ้นซิเพิล เฮลท์แคร์ ร่วมดำเนินการแพ็คถุงยังชีพกลับพระประชาชนและจิตอาสาในพื้นที่ พร้อมส่งมอบไปยังผู้ประสบภัยน้ำท่วมที่จังหวัดอุบลราชธานี